TÁJÉKOZTATÓ

 A TÖRTELI TELEPÜLÉSFENNTARTÓ KFT

 2017-es év II. félévében végrehajtott feladatokról

**Tartalom:**

1. Önkormányzati és egyéb megbízások
2. Munkaszervezés, foglalkoztatás-végrehajtói állomány
3. Gépjármű, gép és eszközkészlet
4. Gazdálkodási adatok 2017 II. félév
5. Jövőkép

Törtel 2018 május 15.

 készítette: Dirner László

 ügyvezető

1. **Önkormányzati és egyéb megbízások**

2017 a település életében a nagyberuházások éve volt, a pályázati önerők biztosítása, valamint az önkormányzatot terhelő beruházásokhoz kapcsolódó egyéb költségek, kiadások mellett a Településfenntartó Kft megbízásainak száma minimális mértékben ugyan, de emelkedett a 2016-os évhez, és a 2017-es év I. félévéhez mérten. Vállalkozói szerződés keretein belül 2017 II. félévében az önkormányzati megbízások a Törteli Településfenntartó Kft munkáinak 50%-át tették ki az alábbiak szerint.

*önkormányzati megbízások 2017-II. félév*

|  |  |  |
| --- | --- | --- |
| Tulipán Óvoda karbantartási feladatok | 26/2017/ttfkft | 2017.07.03. |
| Polgármesteri Hivatal vizesblokk | 27/2017/ttfkft | 2017.07.11. |
| Közérdekű védekezés | 28/2017/ttfkft | 2017.07.05. |
| Útjavítások | 29/2017/ttfkft | 2017.10.10. |
| Közmű nyomvonal kialakítás | 30/2017/ttfkft | 2017.11.03. |
| Épületbontás, szállítási feladatok | 32/2017/ttfkft | 2017.10.06. |

*külsős megbízások 2017-II. félév*

A településen felvonuló kivitelezőkkel több esetben történtek tárgyalások, az egyes részfeladatok végrehajtása kapcsán, azonban mindösszesen egy esetben sikerült megállapodást kötni. A Ceglédi Tankerületi Központ megbízása alapján végeztünk el feladatokat az iskolában. A településen szerény körülmények között élő emberek továbbra is a kisebb vállalási díjjal dolgozó embereket kérnek fel, házfelújítási, kertgondozási, vagy éppen fuvarozási feladatokra.

|  |  |  |
| --- | --- | --- |
| **Megbízó** | **Megbízás tárgya** | **Megjegyzés** |
| Kőrösi út 5.  | zöldterület karbantartás | 2017.07.27. |
| Gyapi- Bau Kft  | födém szigetelés | 2017.08.02. |
| Ceglédi Tankerületi Központ | tisztasági festés | 2017.08.04. |
| Kocséri út 16. | zöldterület karbantartás | 2017.08.10. |
| Törteli Községi Sportkör | kapubejáró kialakítás | 2017.09.04. |
| Ceglédi Tankerületi Központ | fűtés korszerűsítés | 2017.09.29. |

Az alábbi diagramm szemlélteti az elmúlt időszak megbízásainak növekedését.

**TÖRTELI TELEPÜLÉSFENNTARTÓ KFT ÖNKORMÁNYZATI MEGRENDELÉSEINEK NYILVÁNTARTÁSA**

|  |  |  |
| --- | --- | --- |
| **Megbízás tárgya** | **Megbízás azonosító szám** | **Megbízás dátuma** |
| Temető parkoló, út-karbantartás | 1/2015/ttfkft | 2015.10.27. |
| Buszparkoló kialakítás | 2/2015/ttfkft | 2015.11.02. |
| Óvoda ablakcserék javítás | 3/2015/ttfkft | 2015.12.11. |
| Út-karbantartás | 4/2015/ttfkft | 2015.12.15. |
| Termálkút körbekerítése | 5/2016/ttfkft | 2016.01.04. |
| Önkormányzat-Konyha étkező bútorzat cseréje | 6/2016/ttfkft | 2016.02.12. |
| Akácfa út, útjavítás | 7/2016/ttfkft | 2016.03.18. |
| Melegítő kályha bevonatolás | 8/2016/ttfkft | 2016.03.22 |
| Orvosi rendelő vízh.karbantartás | 9/2016/ttfkft | 2016.03.22. |
| Padkahenger karbantartás | 10/2016/ttfkft | 2016.03.30. |
| Vetőburgonya beszerzés | 11/2016/ttfkft | 2016.03.31. |
| Polgármesteri H. udvar felújítás | 12/2016/ttfkft | 2016.05.17. |
| Kőrösi út javítás | 13/2016/ttfkft | 2016.09.09. |
| Malom csapadékvíz elvezetés | 14/2016/ttfkft | 2016.10.07. |
| Szolgálat lakás felújítás(Karai út) | 15/2016/ttfkft | 2016.10.11. |
| Temető parkoló karbantartás | 16/2016/ttfkft | 2016.10.18. |
| Önkormányzati tűzifa szállítás | 17/2016/ttfkft | 2016.11.25. |
| Szociális tűzifa kiszállítás | 18/2016/ttfkft | 2016.12.16. |
| Óvoda kerítés építés | 19/2017/ttfkft | 2017.02.23. |
| Sportcsarnok karbantartás | 20/2017/ttfkft | 2017.03.16. |
| Kerékpártároló készítés | 21/2017/ttfkft | 2017.03.22. |
| Belterületi útkarbantartás | 22/2017/ttfkft | 2017.05.02. |
| Közérdekű védekezés | 23/2017/ttfkft | 2017.03.22. |
| Óvoda mozgássérült rámpa | 24/2017/ttfkft | 2017.06.01. |
| II.sz. Orvosi rendelő felújítás | 25/2017/ttfkft | 2017.06.30. |
| Óvoda karbantartási feladatok | OV1/2017/ttfkft | 2017.07.03. |
| Polgármesteri Hivatal vizesblokk | 27/2017/ttfkft | 2017.07.11. |
| Közérdekű védekezés | 28/2017/ttfkft | 2017.07.05. |
| Útkarbantartások-javítások | 29/2017/ttfkft | 2017.10.10. |
| Vízóra bekötések kialakítása | 30/2017/ttfkft | 2017.11.14. |
| Bontás-szállítás | 32/2017/ttfkft | 2017.10.10. |
| Iskola karnis beépítés | 33/2017/ttfkft | 2017.12.21. |
| Önk.tüzifa kiszállítás | 34.2017/ttfkft | 2017.12.12. |
| Szoc.tüzifa kiszállítás | 35.2017/ttfkft | 2017.12.14. |

1. **Munkaszervezés, foglalkoztatás-végrehajtói állomány**

A vállalt munkák kivitelezése során sajnálatos módon a Településfenntartó Kft-t is érintette munkaerőpiacon tapasztalt képzett szakember hiány. A rendelkezésre álló alacsony létszámú, képzettség nélküli munkaerő bevonása sok esetben nehézségeket okozott a kivitelezések során. Több esetben előfordult, hogy a vállalt munkára megsem jelent a munkavállaló, de a kivitelezés során előforduló technológiai hibák miatt is adódtak többletmunkák, és ezekből adódó nem tervezett kiadások. A feladatok végrehajtását alkalmi munkavállalók bevonásával hajtottuk végre. Állandó munkaerőt a Kft folyamatos bevételi forrás hiányában a II. sz. Orvosi rendelőt takarító munkatárson kívül nem tudott foglalkoztatni. Megbízás hiányában vélhetően a takarítónő további foglalkoztatása is kétségessé válhat. A cég vezetését megbízási jogviszonyban végeztem a 2017-es év során.

1. **Gépjármű, gép és eszközkészlet**

A kivitelezések során alkalmazott járművek, gépek, kézi szerszámok elengedhetetlen részét képezik a kft működésének. Egyes részfeladatok szakszerű végrehajtása okán további építőgépek, szakipari eszközök beszerzésére is sor került az év második felében. A szállítmányozás és anyagmozgatás felgyorsult, bontási és építési munkák szakszerűbben és rövidebb idő alatt kerültek végrehajtásra. Nagyteljesítményű szakipari eszközök hosszútávon garantálják a minőségi munkavégzést, és nyújtanak lehetőséget további megbízások sikeres végrehajtására.

Az eszközökről vezetett nyilvántartást az alábbi táblázat tartalmazza

TÖRTELI TELEPÜLÉSFENNTARTÓ KFT

ESZKÖZ, ÉS GÉPNYILVÁNTARTÁS

|  |  |  |  |  |  |  |
| --- | --- | --- | --- | --- | --- | --- |
| GÉP MEGNEVEZÉSE | TIPUSA | DARABSZÁM | KIEGÉSZÍTŐK | AZONOSÍTÓ | ÉRTÉKE | VÁSÁRLÁS DÁT. |
| platós tgk. | ford | 1 | rögzítő háló | NMJ-964 |  |  |
| betontörő kalapács | cobra-tt | 1 | 4-szár | - | 355.600 | 2016.04.06. |
| tömörítő béka | wacker neuson | 1 | - | - | 355.600 | 2016.04.06. |
| felhajtó rámpa | cm115.35 sb | 2 | plató rögzítő fül | - | 168.910 | 2016.04.07. |
| vésőkalapács | bosch-gsh 5ce | 1 | 5db vésőszár | 3611c21000 | 159.068 | 2016.04.21. |
| fúrókalapács | bosch-gbh-2-28 | 1 | 5db vésőszár | 3611b67200 | 83.900 | 2016.07.12. |
| sarokcsiszoló | bosch-gws22-230 | 1 | kulcs | 3601h82m03 | 47.900 | 2016.07.12. |
| csempevágó | topline-profi | 1 | - | 63mm | 83.900 | 2016.07.12. |
| festékkeverő | einhell-tc-mx 1400 | 1 | kulcsok+2 db szár | 2015/11/eb051118 | 26.900 | 2016.07.21. |
| száraz vizes porszívó | bosch-gas 25l sfc | 1 | 2 db porzsák | 506000373 |  | 2016.08.02. |
| falhoronymaró | bosch gnf 35 ca | 1 | - | 601000144 |  | 2016.08.02. |
| utánfutó | autotrailer | 1 | - | WCB-383 |  | 2017.05.23. |
| koronafúró | makita dbm 131 | 1 | vízsugárcső | 064181/r16-k/4935 | 193.900 | 2017.07.13. |
| adapter | makita | 1 | ½ col-5/4 col | m18 | 10.940 | 2017.07.13 |
| fúrófej 82/400 | dedra | 1 | - | - | 18.690 | 2017.07.13. |
| fúrófej 117/400 | dedra | 1 | - | hv4117 | 30.489 | 2017.07.13. |
| gyémánt tárcsa | diatech | 1 | - | 125mm | 10.620 | 2017.07.13. |
| polisztirol vágó | v113 | 1 | - | - | 140.000 | 2017.07.13. |
| üveggyapot vágókés | bautool | 2 | - | - | 3.280 | 2017.07.13. |
| kézi polisztirolvágó | dedra | 1 | - | - |  |  |
| lapvibrátor | jeonil | 1 | gumitalp | wpc 90-wt |  |  |
| aszfaltvágó gép | ntc rz-111 |  | - |  |  |  |
| vizes térkővágó gép | flexmann uni-400 | 1 | - | 1794 |  |  |
| kisértékű tárgyi eszközök, útépítési kiegészítők | - | - | - | - | 250.000 | folyamatosan |
| mindösszesen: |  |  |  |  |  |  |

1. **Gazdálkodási adatok 2017 II. félév**

*2017. II félévi bevételek és költségek alakulása*

**NETTÓ BEVÉTELEK MINDÖSSZESEN 3 000 023 FT**

A **2017. első félévben** az Önkormányzat részére és Magánszemélyek számára teljesített megbízásokból 2017.06.30. napjáig pénzügyileg teljesült bevételek, az alábbiak szerint alakult:

Magánszemélyek számára végzett megbízások nettó árbevétele: 83.619 Ft összegben (9 db megbízás).

Ceglédi Tankerületi Központ részére végzett megbízás nettó árbevétele: 122.404 Ft.

Önkormányzati megbízások nettó árbevétele: 2.794.000 Ft

|  |  |  |  |  |
| --- | --- | --- | --- | --- |
| Dátum | Partner | Munka szám | Megjegyzés | Nettó bevétel |
| 2017.01.18 | Törtel Község Önkormányzata | 17/2016 | Önkormányzati tűzifa kiszállítás | 96 000 |
| 2017.01.25 | Törtel Község Önkormányzata | 18/2016 | Önkormányzati tűzifa kiszállítás | 336 000 |
| 2017.02.03 | Fehér Mária |   | Bútor szállítás | 23 622 |
| 2017.02.24 | Készpénzes vevők |   |   | 3 937 |
| 2017.03.07 | Törtel Község Önkormányzata | 19/2017 | Tulipán Óvoda utcafronti kerítés cseréje | 1 000 000 |
| 2017.03.14 | Czeróczki Ferencné |   | Zöldterület karbantartás  | 787 |
| 2017.04.04 | Fehér Pálné |   | Zöldterület karbantartás  | 3 150 |
| 2017.04.04 | Hornyákné Tóth Mária |   | Zöldterület karbantartás  | 2 362 |
| 2017.04.12 | Ceglédi Tankerületi Központ | TORNACS | Tornacsarnok karbantartás | 76 260 |
| 2017.04.13 | Ceglédi Tankerületi Központ | TORNACS | Tornacsarnok karbantartás | 46 144 |
| 2017.05.02 | Fehér Julianna |   | Zöldhulladék szállítás | 4 800 |
| 2017.05.03 | Törtel Község Önkormányzata | 21/2017 | Kerékpártároló  | 51 000 |
| 2017.05.03 | Törtel Község Önkormányzata | 23/2017 | Közérdekű védekezés | 225 000 |
| 2017.05.03 | Törtel Község Önkormányzata | 22/2017 | Út karbantartás, burkolat javítás | 336 000 |
| 2017.05.03 | Törtel Község Önkormányzata | 20/2017 | Sportcsarnok karbantartás | 55 000 |
| 2017.05.09 | Örsy Anett, Arday Viktor |   | Zöldterület karbantartás  | 4 961 |
| 2017.05.31 | Törtel Község Önkormányzata | 19/2017 | Tulipán Óvoda utcafronti kerítés cseréje | 695 000 |
| 2017.06.12 | Kékesi József |   | Zöldterület karbantartás  | 10 000 |
| 2017.06.27 | Bobálné Szabó Jolán |   | Zöldterület karbantartás  | 30 000 |
|  | **Összesen** |  |  | **3 000 023** |

**KÖLTSÉGEK MINDÖSSZESEN 2 879 955 Ft**

Anyagköltség: 1 503 588 Ft

Igénybe vett szolgáltatások: 491 831Ft

Egyéb szolgáltatások: 145 344 Ft Ft

Bérköltség: 629 888 Ft

Bérjárulékok: 109 304 Ft

**Tárgyi eszköz beszerzések 2017. első félév:**

* XHC-936 forgalmi rendszámú Autotrailer 200-4060 utánfutó, nettó vételár 39 370 Ft.
* JEONIL JPC-90WT Lapvibrátor Kohler, nettó beszerzési ár: 302 259 Ft.

**Általános forgalmi adó:**

2017. I - II. negyedév fizetendő ÁFA 344 ezer forint, de korábbi időszakról áthozott ÁFA 333 ezer forint volt, így a 2017. I – II. negyedév fizetendő ÁFA-ja 11 ezer forint lett.

A Pátria Takarékszövetkezetnél vezetett bankszámla záró egyenlege 2017.06.30. napján 291.644 Ft, a pénztár záró egyenlege: 0 Ft.

1. **Jövőkép**

**Tisztelt Polgármester úr, és Tisztelt Felügyelő Bizottság!**

Amikor az előző ügyvezető lemondását követően felkérést kaptam a Törteli Településfenntartó Kft ügyvezetői tisztségének betöltésére, és a Képviselő Testület bizalmat szavazott nekem, elfogadtam a megbízást. Úgy gondoltam, hogy a versenyszférában eltöltött 26 év segítségemre lesz abban, hogy eredményt tudjak felmutatni és tudásomat a település javát fordítsam. Mint minden induló vállalkozás, a Törteli Településfenntartó Kft is nulláról kezdte a működését. Fejlődéséhez beruházásokat kellett megvalósítani, járművet, gépeket kellett beszerezni, és folyamatosan fejleszteni egészen napjainkig. A tulajdonos Önkormányzat által biztosított kölcsönösszegből megvalósult beruházások nyújtottak lehetőséget a vállalkozásnak a piacra lépéshez. Az elmúlt időszakban a szolgáltatói területen a vállalkozások életét befolyásoló számos jogszabályi előírás jelent meg, melynek hatására egyes feladatok elvégzésére a társaság alkalmatlanná vált, gondolok itt, (kivitelezéseknél különböző műszaki feladatokat ellátó szakszemélyzet bevonására stb.) A tendenciákat látva a Kft nem elég tőkeerős ahhoz, hogy a továbbiakban piacra lépjen és versenyképes legyen, továbbá önállóan elvégezzen egyes részfeladatokat, vagy a teljes kivitelezés összegét előfinanszírozza. Célunk a társaság létrehozásakor az volt, hogy azokat a kivitelezési, és egyéb feladatokat, amelyek egy Önkormányzat működése során felmerülnek saját Önkormányzati tulajdonban lévő cég végezze. Ezáltal, azt a profitot, amely egy megbízás során keletkezik visszaforgassuk, gyarapítva ezzel az Önkormányzat vagyonát. Sajnálatos módon fent említettek miatt ezt, csak részben tudtam megvalósítani. A tulajdonos Önkormányzat által nyújtott 16.000.000 Ft összeg, az akkori könyvvizsgáló javaslatára került „kölcsönként” megállapításra, ami most negatív eredményt generál a Kft beszámolóiban és kezelhetetlen terhet ró a gazdasági társaságra. A továbbiak tekintetében kérem a tulajdonost vegye fontolóra a társaság jövőben történő fenntartását.

A fenti beszámolót a 2018 május . napján megtartásra kerülő Felügyelő Bizottsági ülésre elfogadásra benyújtom.